આ અંગે અમદાવાદના આપના પ્રવક્તા હર્ષિલ નાયકે જણાવ્યું હતું કે ભાજપ ડાયરેકલી વિરોધ નથી કરી શકતો જે થર્ડ પાર્ટી પાસે આવાં ગતકડાં કરાવે છે. કેજરીવાલનો ગુજરાત કાર્યક્રમ આવતી કાલે સાંજે ૬.૦૦ કલાકે એરપોર્ટ આગમનથી શરૂ થશે. ત્યાર બાદ તેઓ મહેસાણા જવા રવાના થશે. ત્યાં પાટીદાર પરિવારોની મુલાકાત લેશે અને રાત્રી રોકાણ પણ કરશે. બીજા દિવસે ૧૦.૦૦ વાગે કામ્બલી ગામ ખાતે પાટીદાર પરિવારોને મળશે અને ત્યારબાદ ઉમિયા માતા-ઊંઝા ખાતે દર્શન કરી અમદાવાદ આવશે. ૩.૩૦ કલાકે તેઓ પૂર્વમાં શ્રેયાંગના પરિવાર સહિત અન્ય બે પરિવારોને મળીને વડોદરા જવા રવાના થશે. રાત્રી રોકાણ કરશે અને ૧૬મી સુરત યોગી ચોક ખાતે જાહેર સભાને સંબોધન કરી દિલ્હી જવા રવાના થશે.